armvectores/hy_wikipedia_2023 huggingface dataset:
Ասկլեպիոն

Ասկլեպիոն (հին հունարեն՝ Ἀσκληπιεῖον, լատ.՝ Aesculapium), հին հունական տաճար՝ նվիրված բժշկության աստված Ասկլեպիոսին։ Ակլեպիոնները համարվում էին ոչ միայն պաշտամունքային կառույցներ, այլ նաև բժշկական։ Զգալիորեն մեծ ազդեցություն են ունեցել Հին Հունաստանի բժշկության զարգացման համար։
Ացկլեպիայի քահանաները՝ ասկլեպիադները, զբաղվում էին հիվանդների բուժմամբ։ Սկզբնական շրջաններում այն իրագործվում էր առանձին ծեսերի կատարմամբ։ Հիվանդը պետք է գիշերն անցկացներ ասկլեպիոնում, որից հետո պիտի պատմեր իր երազները հոգևորականին՝ ասկլեպիադին։ Քնի հիման վրա նշանակվում էր բուժումը։ Հոգևորականի պարտավորությունների մեջ էր մտնում նաև աղյուսակների կառուցումը, որոնցում նկարագրվում էր հիվանդության ընթացքը, դեղահաբերի ընդունումը, որոնք հանգեցնում էին ցանկալի արդյունքի։ Այս միջոցով ասկլեպիադները նպաստում էին բժշկության աստված Ասկլեպիի տաճարներում բժշկական իմացությունների կուտամանը։
Հայտնի է, որ գոյություն ունեին մոտ 300 ասկլեպիոններ։ Հայտնի էին Կոսա, Կնիդա և Էպիվադրա ասկլեպիոնները։ Էպիվադրա ասկլեպիոնի ավերակների վրա նույնիսկ պահպանվել են 3 մարմարե ափսեներ՝ թվագրվող մ.թ.ա. 320-ական թվականներին։ Դրանք ընդգրկում են հիվանդությունների պատմությունները և 70 հիվանդների բուժման նկարագրությունները։ Դրանք ընդգրկվել են ՅՈՒՆԵՍԿՈ-ի համաշխարհային մշակութային ժառանգության մեջ։
Բժշկական գիտությունների կուտակման և համակարգված վերլուծության շնորհիվ ավելի քան մի քանի հարյուրամյակ ասկլեպիոնները էական ազդեցություն էին թողնում բժշկության զարգացման վրա։ Այսպիսով, բժշկության աստված Հիպոկրատը, լեգենդի համաձայն սովորել է Կոսա Ասկլեպիոնում, ապա այցելել է նաև Հին Հունաստանի այլ ասկլեպիոններ՝ ուսումնասիրելով դրանց աղյուսակները։ Հինհռոմեական հայտնի բժիշկ Գալենը Մարկոս Ավրելիոսի կայսրի անձնական բժիշկը լինելուց առաջ սովորել է Պերհամա ասկլեպիոնում։


== Պեղումներ ==
Կոս կղզու ասկլեպիոնը շրջապատված էր եղևնու անտառներով, ինչը հուշեց գերմանացի հնագետ Ռուդոլֆ դուքսին փորել սկսել այդ տեղում։ Հնագիտական աշխատանքները սկսվեցին 1901 թվականին և շարունակվեցին մինչ 1905 թվականը և շարունակվեցին 1930-ական թվականներին իտալական հնագիտական արշավախմբի կողմից։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Ոտնացուպիկ

Ոտնացուպիկ (լատ.՝ Himantopus himanto), բզակտուցավորների ընտանիքի թռչուն, որը գրանցված է Հայաստանի կարմիր գրքում։


== Կենսաբանական տարածում ==
Բնադրող-չվող և տարածված տեսակ է։ Բնակվում է լճափներին, ծանծաղ ճահճուտներում, թաց մարգագետիններում, գերադասում է նոսր բուսականությամբ դանդաղահոս ջրերը։ Սնվում է ծանծաղուտներում՝ ջրային միջատներով, խեցգետիններով և այլ անողնաշարավորներով։ Գարնանային վերադարձը մարտի առաջին կեսից ապրիլի սկիզբ է։ Ապրիլի 20-ից նկատվում են բնադրազույգերի ձևավորումը և արուների հարսանեկան խաղերը. 2 ախոյան արուներ կանգնում են դեմառդեմ, վզերը ձգում-երկարացնում, թևերի ծայրերը կախում և թռչկոտում։ Այն արուն (թույլը), որը չի կարողանում գերազանցել դիմացինի ոստյունների բարձրությունը, ինքնակամ թողնում է «մարտադաշտը»։ Ոտնացուպիկները բնադրում են առանձին զույգերով, նաև՝ փոքր գաղութներով։


== Մարմնի կառուցվածք ==
Մարմնի երկարությունը 35-40 սմ է, թևերի բացվածքը՝ 67-83 սմ, կենդանի զանգվածը՝ 130-150 գ։ Գլխի վերին մասը, մեջքը և թևերը սև են, ներքևից՝ սպիտակ։ Կտուցը սև է, ուղիղ, նրբագեղ, ոտքերը՝ վարդագույն, երկար ու բարակ։ Գլխի և ծոծրակի գույները փոփոխական են՝ սպիտակից մինչև խոշոր չափի սև հատվածով։ Հասուն արուի թիկնոցը բնադրման շրջանում փայլուն կանաչավուն սև է։ Էգի թևերը սև են, թիկնոցը՝ ավելի թույլ փայլով։ Հետբնադրման շրջանում արուի և էգի գագաթն ու ունկնկալը մոխրագույն են։ Երիտասարդի թիկնոցը և թևերը դարչնավուն են, փետուրները՝ բաց երիզված։ Թռչելիս նկատելի են դաստակի հոդում ծալված երկար ու եռանկյունաձև թևերը։


== Բազմացում ==
240-245 մմ տրամագծով և խոտաբույսերի չոր ցողուններից պատրաստված բույնը դնում է գետնին՝ պատահական փոսիկում։ Ձվադրում է մայիսի առաջին տասնօրյակից հունիսի առաջին տասնօրյակը։ Դնում է 44 մմ տրամագծով, բաց դարչնագույն և սև պտերով 2-5 ձու (հաճախ ձվադրում է նաև ուղղակի գետնին)։ Թխսակալում են էգը և արուն՝ 25-26 օր։ Առաջին թռչող ձագերը նկատվում են հունիսի վերջին։ Վտանգի դեպքում, չհեռանալով բնի շրջակայքից, անհանգիստ թռչում է բնի շրջագծով և աղմկոտ ճիչեր արձակում։ Աշնանային չուն դիտվում է օգոստոսի վերջից մինչև սեպտեմբերի առաջին կես։


== Տարածվածություն ==
Ենթատեսակը տարածված է Եվրասիայում և Աֆրիկայում՝ մինչև Հարավային Եվրոպա, դեպի արևելք՝ մինչև Մոնղոլիա և դեպի հարավ՝ մինչև Հարավային Աֆրիկա, Մադագասկար և Ցեյլոն։ Հայաստանում հիմնականում բնադրում է Արարատյան հարթավայրում, ինչպես նաև Արփի ու Սևանա լճի շրջակայքում։


== Պահպանություն ==
Տեսակը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Համաձայն վերջին հաշվառումների՝ Հայաստանում գրանցված է 50-70 զույգ։ Մոսկվայի կենդանաբանական այգում, որտեղ հայտնի է անազատ պայմաններում բազմանալու մեկ դեպք, գտնվում է 6 առանձնյակ։
Տեսակը միշտ եղել է սակավաթիվ։ Ձվադրման ժամանակ վնաս են կրում ընտանի անասունների կողմից։ Ոտնացուպիկի թվաքանակի վրա ազդում է ճահիճների չորացումը, թունաքիմիկատների օգտագործումը և շրջակա գյուղերի բնակիչների կողմից բնադրման ընթացքում թռչուններին անհանգստություն պատճառելը։
Պահպանվում է «Սևան» և «Արփի լիճ» ազգային պարկերում։


== Ծանոթագրություններ ==
Չիվիտելա Ռովետո

Չիվիտելա Ռովետո (իտալերեն՝ Civitella Roveto), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 3402 մարդ (2008 թվականի տվյալներով)։ Խտությունը՝ 75,05 մարդ/կմ²։ Տարածքը՝45,33 կմ²։ Փոստային ինդեքս 67054։ Հեռախոսային կոդ՝ 0863։


== Արտաքին հղումներ ==
Բնակավայրի Պաշտոնական կայք(իտալ.)


== Ծանոթագրություններ ==
Շացկ (քաղաք)

Շացկ (ռուս.՝ Шацк), քաղաք Ռուսաստանի Ռյազանի մարզի Շացկի շրջանի կազմում։
Բնակչությունը 2010 թվականին գրանցված տվյալներով կազմում էր 6562 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաուրիսիո Օչման

Մաուրիսիո Օչման (նոյեմբերի 16, 1977(1977-11-16), Վաշինգտոն, Կոլումբիայի շրջան, ԱՄՆ), հայկական ծագմամբ մեքսիկական հեռուստասերիալային դերասան։ Նա նաև նկարահանվել է Քեվին Քոսթների Շշի միջի հաղորդագրությունը ֆիլմում, That's Lifeև Latino Green հեռուստանովելներում։ Նա կատարեց Ֆաբիան Դուքեի դերը Տելեմունդոյի Dame Chocolate հեռուստանովելում, խաղացել է նաև Վիկտորինո Մորայի դերը Վիկտորինոները սերիալում։


== Կենսագրություն ==
Մաուրիսիո Օչմանը ծնվել է հրեա մոր և հայ նկարիչ և բիզնեսմեն հոր ընտանիքում։ Փոքր տարիքում նա ընդունվել է տեղի թատերական խմբակը։ 16 տարեկանում նա մասնակցել է Հեկտոր Սուարեսի 'La otra cosa կոմեդիկ հեռուստաշոույում։ 19 տարեկանում նա տեղափոխվում է Լոս Անջելես, որպեսզի սովորի Ժոան Բարոնի ստուդիայում՝Կալիֆորնիա։


== Ֆիլմեր ==
2007 Corazón marchito Էլի դերում
2005 Tres Կարլոս Վալդիվիայի դերում
2005 Ver, oir y callar Ալբերտո Բրավոյի դերում
2004 7 mujeres, 1 homosexual y Carlos Կարլոսի դերում
2003 Ladies' Night (film)|Ladies' Night
1999 Message in a Bottle (film)|Message in a Bottle փոքրիկ տղա


== Հեռուստասերիալներ ==
2010 Կլոն Լուկաս Ֆերերի դերում
2009 Victorinos Վիկտորինո Մորայի դերում
2007 Victoria  Ջերոնիմոյի դերում
2007 Dame Chocolate Ֆաբիանի դերում
2006 Marina  Ռիկարդոյի դերում
2005 Amarte Asi Իգնասիոյի դերում
2003 Mirada de mujer։ El regreso  Խոսեյի դերում
2001 Como En El Cine Խավիերի դերում
1999 Háblame de amor Մաքսիմիլիանոյի դերում
1998 Azul Tequila Սանտիագո Բերիոզաբելի դերում
2010 mar de amor escondida մարմնավորել է հրեշտակի
2012, 2013։ Rosa Diamante Խոսե Իգնասիոյի դերում


== Հղումներ ==
[1] Telemundo Website
[2] Official "Victoria" Website
Mauricio Ochmann at the telenovela database
http://andreapirlo.blogcindario.com/2007/02/00075-mauricio-ochmann-habla-de-su-adiccion.html
Սպիտակ ձեռք (Սերբիա)

Սպիտակ ձեռք (շվեդերեն՝ Бела Рука), սերբական գաղտնի ահաբեկչական-ազգայնական կազմակերպություն, որը պայքարում է «Սև ձեռք» համանման կազմակերպության և Ավստրո-Հունգարիայի դեմ։ Ստեղծվել է ի հակակշիռ «Սև ձեռք» կազմակերպության 1912 թվականի մայիսի 17-ին գեներալ Պետար Ժիվկովիչի կողմից, որը մասնակցել է 1903 թվականին թագավոր Ալեքսանդր Օբրենովիչի գահավիժմանը։


== Պատմություն ==
«Սև ձեռք» կազմակերպության լուծարմամբ «Սպիտակ ձեռքն» աստիճանաբար վերահսկողություն է սահմանել երիտասարդ և հավակնոտ արքայազն Ալեքսանդրի, ինչպես նաև Ավստրո-Հունգարիայից Բոսնիա շրջանի անկախության համար պայքարող «Մլադա Բոսնա» կազմակերպության նկատմամբ։
Քիչ ավելի ուշ Հարավսլավիայի թագավորությունում Պետար Ժիվկովիչը դարձել է թագավորի խորհրդականը, իսկ 1929 թվականին կազմակերպությունը մասնակցել է աճող ազգայնական տրամադրությունների ճնշմանը (հատկապես Խորվաթիայում)։ Այդ պարգևի համար սերբ թագավոր Ալեքսանդր I-ը Ժիվկովիչին վարչապետ է դարձրել։
«Սպիտակ ձեռքի» անդամները կասկածվել են նաև իշխան Գեորգիի ժառանգությունից հրաժարվելու մեջ՝ հօգուտ Ալեքսանդրի (1909), Պյոտր I-ի ղեկավարման ժամանակաշրջանում Ալեքսանդրի՝ որպես ռեգենտի տարաժամկետման մեջ, ինչպես նաև 1941 թվականի մարտի 27-ի պետական հեղաշրջման մեջ՝ այն բանից հետո, երբ գահին է դրվել Կարագեորգիևիչ արքայատոհմի անչափահաս արքայազն Պյոտր II-ը՝ փաստացի Հարավսլավիան ներքաշելով Նացիստական Գերմանիայի հետ պատերազմի մեջ։
Իոսիպ Տիտոյի գլխավորությամբ կոմունիստների հաղթանակով և Հարավսլավիայի Հանրապետության հռչակմամբ կազմակերպության անդամները մահապատժի են ենթարկվել նոր ռեժիմով կամ փախել են այլ երկրներ՝ դաշնակիցների մոտ։


== Պատկերասրահ ==

		
		


== Ծանոթագրություններ ==
Լաս Վեգաս Ալտաս

Լաս Վեգաս Ալտաս (իսպ.՝ Las Vegas Altas), շրջան Իսպանիայում (կոմարկա)։ Գտնվում է Էստրեմադուրա ինքնավար համայնքում՝ Բադախոս նահանգի մեջ։


== Մունիցիպալիտետներ ==
Ասեդերա
Կոնկիստա դել Գվադիանա
Կրիստինա (Բադախոս)
Դոն Բենիտո
Էլ Տորվիսկալ
Էնտրերիոս (Բադախոս)
Գերգակիգաս
Գվադալ
Աշգարյան

Աշգարյան, հայկական ազգանուն։


== Ազգանունը կրողներ ==
Վարդան Աշգարյան (1937-2012), բանասեր, գրող։


== Տես նաև ==
Աշկարյան


== Ծանոթագրություններ ==
Կալցիումի քլորիդ

Կալցիումի քլորիդ, քիմիական բանաձը՝ CaCl2, աղաթթվի կալցիումական աղ։
Անգույն բյուրեղ է, խտությունը՝ 2510 կգ/մ3, հալման ջերմաստիճանը՝ 772 °C։ Խիստ խոնավածուծ է, ջրային գոլորշիներ կլանելիս վերածվում է հեղուկ զանգվածի։ 100 գրամ ջրում 20°-ում լուծվում է 74 գրամ կալցիումի քլորիդ, 100 °C-ում՝ 159 գրամ։
Կալցիումի քլորիդի ջրային լուծույթները սառչում են ցածր ջերմաստիճաններում (20%-անոցը՝ -18, 57 °C-ում, 30% անոցը՝ -48 °C-ում)։ Առաջացնում է հիդրատ՝ CaCl22  • 6H2O, որը կայուն է մինչև 29, 8 °C, ավելի բարձր ջերմաստիճանում հագեցած լուծույթից նստում են 4, 2 և 1 մոլեկուլ ջրով բյուրեղահիդրատներ։
CaCl2-6H2CMi (58,8%) ձյան կամ սառույցի (41,2% ) հետ խառնելիս ջերմաստիճանն իջնում է մինչև -55 °C (կրիոհիդրատային կետ)։


== Ստացումը ==
Ստացվում է սոդայի արտադրության ժամանակ՝ որպես կողմնակի նյութ։ Կարելի է ստանալ՝ տաքացնելիս քլորային կրաքարը։


== Կիրառություն ==
Կիրառվում է կալցիում ստանալու, հեղուկները և գազերը չորացնելու համար, բժշկության մեջ և այլուր։


== Ծանոթագրություններ ==
Վելիկայա Շիշովկա

Վելիկայա Շիշովկա (ուկրաիներեն՝ Велика Шишівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Վելիկայա Շիշովկա գյուղում բնակվում էր 719 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աքսել Տուանզեբե

Աքսել Տուանզեբե (անգլ.՝ Axel Tuanzebe, նոյեմբերի 14, 1997(1997-11-14), Բունիա (քաղաք), Orientale Province, ԿԴՀ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Մանչեսթեր Յունայթեդ ===
Տուանզեբեն Մանչեսթեր Յունայթեդի ակադեմիայի սան է։ 2015 թվականի մայիսին նա ճանաչվեց ակումբի տարվա լավագույն երիտասարդ ֆուտբոլիստ։ Իր պրոֆեսիոնալ դեբյուտը նշեց 2017 թվականի հունվարի 29-ին՝ փոխարինելով Տիմոտի Ֆոսու-Մենսային Անգլիայի գավաթի Ուիգան Ատլետիկի դեմ խաղում։ Փետրվարի 2-ին նա երկարաձգեց իր պայմանագիրը Մանչեսթեր Յունայթեդի հետ մինչև 2020 թվականը։ Առաջին հանդիպումը Պրեմիեր Լիգայում Տուանզեբեն անցկացրեց մայիսի 7-ին՝ թիմի մեկնարկային կազմում խաղադաշտ դուրս գալով Արսենալի դեմ խաղում։ Իր առաջին մրցաշրջանում Տուանզեբեն անցկացրեց 5 հանդիպում՝ ճանաչվելով Մանչեսթեր Յունայթեդի ռեզերվի լավագույն ֆուտբոլիստ։
Իր առաջին հանդիպումը եվրոպական առաջնություններում Տուանզեբեն անցկացրեց 2017 թվականի դեկտեմբերի 5-ին՝ փոխարինելով Անտոնիո Վալենսիային Չեմպիոնների Լիգայի խմբային փուլի ԲԿՄԱ Մոսկվայի դեմ խաղում։ 2018 թվականի հունվարի 25-ին Տուանզեբեն վարձավճարով տեղափոխվեց Չեմպիոնշիպում հանդես եկող Աստոն Վիլլա։ Իր դեբյուտը ակումբի կազմում նշեց փետրվարի 3-ին՝ փոխարինման մտնելով Բարտոն Ալբիոնի դեմ խաղում։ Վարձավճարի ընթացքում Տուանզեբեն անցկացրեց ընդամենը 5 հանդիպում։
2018 թվականի օգոստոսի 6-ին Տուանզեբեն 1 տարվա վարձավճարով վերադարձավ Աստոն Վիլլա։ Առաջին հանդիպումը վերադարձից հետո անցկացրեց օգոստոսի 11-ին՝ մեկնարկային կազմում խաղադաշտ դուրս գալով Ուիգան Ատլետիկի դեմ խաղում։ Հոկտեմբերի 2-ին անգլիացին գոլային փոխանցում տվեց Յանիկ Բոլասիին Պրեստոն Նորթ Էնդի դեմ հանդիպման վերջին րոպեին՝ փրկելով իր թիմին պարտությունից։ Դեկտեմբերին Տուանզեբեն ստացավ ոտքի վնասվածք՝ բաց թողելով շուրջ 3 ամիս։ 2019 թվականի մայիսի 27-ին նա մասնակցեց Չեմպիոնշիպի փլեյ-օֆֆի եզրափակչի Դերբի Կաունտիի դեմ խաղին՝ օգնելով Աստոն Վիլլային հաղթել 2-1 հաշվով և տեղափոխվել Պրեմիեր Լիգա։ 2018-19 մրցաշրջանում Տուանզեբեն անցկացրեց 30 հանդիպում՝ դառնալով 1 գոլային փոխանցման հեղինակ։
2019-20 մրցաշրջանում Տուանզեբեն վերադարձավ Մանչեսթեր Յունայթեդ։ 2019 թվականի հուլիսի 5-ին նա երկարաձգեց իր պայմանագիրը ակումբի հետ մինչև 2022 թվականը։


== Միջազգային կարիերա ==
Տուանզեբեն իրավասու է ներկայացնել Անգլիան ու Կոնգոյի Դեմոկրատական Հանրապետությունը միջազգային ասպարեզում, և հանդես է եկել Անգլիայի տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 29-ի դրությամբ


== Նվաճումներ ==


=== Ակումբային ===
Մանչեսթեր Յունայթեդ

ՈՒԵՖԱ Եվրոպայի Լիգա. 2016–17Աստոն Վիլլա

Չեմպիոնշիպի փլեյ-օֆֆ. 2019


=== Անհատական ===
Մանչեսթեր Յունայթեդի տարվա լավագույն երիտասարդ ֆուտբոլիստ. 2014–15
Մանչեսթեր Յունայթեդի ռեզերվի տարվա լավագույն ֆուտբոլիստ. 2016–17


== Ծանոթագրություններ ==


== Արտաքին հղումներ ==
Տուանզեբեի պաշտոնական Ինստագրամի էջը
Տուանզեբեն transfermarkt-ում
Տուանզեբեն soccerbase.com-ում
Տուանզեբեն WhoScored.com կայքում
Տուանզեբեն Մանչեսթեր Յունայթեդի պաշտոնական կայքում
Տուանզեբեն Պրեմիեր Լիգայի պաշտոնական կայքում
Տուանզեբեն ՈՒԵՖԱ-ի պաշտոնական կայքում
ՀԽՍՀ կամավոր հրշեջ ընկերություն

ՀԽՍՀ կամավոր հրշեջ ընկերություն
Ստեղծվել է 1956 թվականին։ Բարձրագույն մարմինը հանրապետության կոնֆերանսն է (առաջինը՝ 1956 թվականին), գործադիրը՝ հանրապետության խորհրդի նախագահությունը։
Իր խնդիրն է համարել իրականացնել հրդեհների կանխման միջոցառումներ, հետևել հակահրդեհային անվտանգության կանոնների պահպանմանը ժողտնտեսության մեջ, պրոպագանդել հրշեջ տեխնիկական գիտելիքներ, կազմակերպել կամավոր հրշեջ դրուժինաներ։ Ընկերությունը գործունեությունն իրականացնում է ՀԽՍՀ ներքին գործերի մինիստրության հրշեջ հսկողության մարմինների համագործակցությամբ։
1986 թվականին ուներ 4750 սկզբնական կազմակերպություն, 271․500 անդամ։ Հեղինակային իրավունքների համամիութենական գործակալության հայկական հանրապետական բաժանմունք։ Ստեղծվել է 1974 թվականին։
Գործունեությունը կարգավորվում է կանոնադրությամբ։ Կոչված է պաշտպանելու սովետական և արտասահմանյան հեղինակների և նրանց իրավահաջորդների հեղինակային իրավունքները ԽՍՀՄ–ում և արտասահմանում, նպաստելու գիտության, գրականության և արվեստի բնագավառների գործիչների աշխատանքի իրավական բարենպաստ պայմանների ստեղծմանը, միջազգային համագործակցության ընդլայնմանը այդ բնագավառներում։ Աշխատանք է տանում հայ հեղինակների ստեղծագործություններն արտասահմանում գովազդելու և հրատարակելու ուղղությամբ։ Սիջնորդի դեր է կատարել հեղինակային իրավունքներն արտասահման արտահանելու և արտասահմանից հեղինակային իրավունքներ ձեռք բերելու (ներմուծելու) դեպքերում։
Կարին Կնայսլ

Կարին Կնայսլ (գերմ.՝ Karin Kneissl, հունվարի 18, 1965(1965-01-18), Վիեննա, Ավստրիա), ավստրիացի պետական գործիչ, դիվանագետ, լրագրող և քաղաքական գործիչ, Ավստրիայի արտաքին գործերի նախարար 2017 թվականի դեկտեմբերի 18-ից մինչև 2019 թվականի հունիսի 3-ը։


== Կենսագրություն ==
Ծնվել է Վիեննայում, սակայն իր մանկության մի մասն անցկացրել է Ամմանում (Հորդանան), որտեղ նրա հայրը Հուսեյնի թագավորի անձնական օդաչուն էր, իսկ մայրը բորտուղեկցորդուհի էր աշխատում։ Երիտասարդ տարիներին ներգրավված է եղել Amnesty International-ի գործունեության մեջ, աջակցել է իրավապաշտպան և բնապահպանական կազմակերպություններին։ Վիեննայի համալսարանում ուսանել է իրավունք և մերձավորարևելյան լեզուներ, կրթությունը շարունակել Երուսաղեմի Հրեական համալսարանում և Հորդանանի համալսարանում, պաշտպանել է դոկտորական ատենախոսություն Մերձավոր Արևելքում միջազգային իրավունքի և սահմանների հայեցակարգի հարաբերակցության թեմայով։ 1989-1999 թվականներին Ավստրիայի արտաքին գործերի նախարարությունում աշխատել է Ավստրիայի ժողովրդական կուսակցությունից նախարար Ալոիզ Մոկայի ղեկավարությամբ, այնուհետև դարձել է լրագրող և հետազոտող, Մերձավոր Արևելքի խնդիրների փորձագետ՝ քննադատական վերաբերմունք դրսևորելով և Սիոնիզմի, և քաղաքական իսլամի նկատմամբ։ Նա նաև դեմ էր ԵՄ-ին և միգրանտների ընդունմանը։ 2005-2010 թվականներին եղել է Ավստրիական ժողովրդական կուսակցության ցուցակով ընտրված տեղական խորհրդի անկուսակցական պատգամավոր։
Մնալով պաշտոնապես անկուսակցական՝ 2017 թվականի դեկտեմբերի 18-ից զբաղեցրել է Ավստրիայի արտաքին գործերի նախարարի պաշտոնը Սեբաստիան Կուրցի կառավարությունում։


== Անձնական կյանք ==

Կարին Կնայսլը ամուսնությունից առաջ բնակվում էր Զայբերսդորֆում, որտեղ փոքրիկ ֆերմերային տնտեսություն էր վարում։
2018 թվականի օգոստոսի 18-ին կայացել է Կնայսլի հարսանիքը գործարար Վոլֆգանգ Մայլինգերի հետ, որին հարսը որպես հյուր է հրավիրել Վլադիմիր Պուտինին։


== Աշխատանքներ ==
Der Grenzbegriff der Konfliktparteien im Nahen Osten. Dissertation, Universität Wien, 1991.
Hizbollah: Libanesische Widerstandsbewegung, islamische Terrorgruppe oder bloss eine politische Partei? Eine Untersuchung der schiitischen Massenbewegung Hizbollah im libanesischen und regionalen Kontext. Landesverteidigungsakademie, Wien 2002, ISBN 3-901328-69-6.
Der Energiepoker: Wie Erdöl und Erdgas die Weltwirtschaft beeinflussen. FinanzBuch, München 2006, ISBN 3-89879-187-4; 2., überarbeitete Auflage 2008, ISBN 978-3-89879-448-0.
Die Gewaltspirale: Warum Orient und Okzident nicht miteinander können. Ecowin, Salzburg 2007, ISBN 978-3-902404-39-8.
Die zersplitterte Welt: Was von der Globalisierung bleibt. Braumüller, Wien 2013, ISBN 978-3-99100-086-0.
Mein Naher Osten. Braumüller, Wien 2014, ISBN 978-3-99100-112-6.
Prinz Eugen: Vom Außenseiter zum Genie Europas. Belvedere, Wien 2014, ISBN 978-3-902805-58-4.
Wachablöse: Auf dem Weg in eine chinesische Weltordnung. Frank & Frei, 1. September 2017, ISBN 978-3950434842


== Ծանոթագրություններ ==


== Արտաքին հղումներ ==
«МИД Австрии может возглавить женщина, которая активно критиковала Меркель и Юнкера»։ ТАСС։ 2017-12-17։ Վերցված է 2017-12-19
Մահլան

Մահլան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Զբաղվածությունը Հայաստանում

Զբաղվածությունը հանրապետությունում կարգավորվում է ՀՀ Սահմանադրությամբ (1995), ՀՀ Քաղաքացիական օրենսգրքով (1998), ՀՀ Աշխատանքային օրենսգրքով (2004), «Բնակչության զբաղվածության և գործազրկության դեպքում սոցիալական պաշտպանության մասին» ՀՀ օրենքով (2005), միջազգային պայմանագրերով և օրենսդրական այլ ակտերով։ ՀՀ անկախացումից հետո էականորեն փոխվել է զբաղվածության կառուցվածքը տնտեսության գլխավոր ճյուղերում, արդյունաբերության և շինարարության մեջ զբաղվածությունը Նվազել է շուրջ 2,5 անգամ 41,6 %-ից (1990) հասել է 15,4 %-ի (2005), հետագայում՝ 10,6 %-ի (2009)։ Զբաղվածների տեսակարար կշիռն աճել է գյուղատնտեսության (այդ թվում՝ անտառատնտեսության և ձկնաբուծության) մեջ՝ 17,7 %-ից (1990) հասնելով մինչև 46,2 %-ի (2005)։ Ըստ ԱՎՇ գնահատման՝ 2009 թվականին երկրում զբաղված է եղել 1,15 միլիոն մարդ (տնտեսապես ակտիվ բնակչության 81,3 %-ը)։ Զբաղվածների 96,6 %-ն ունեցել է մեկ աշխատանք, 3,4 %-ը՝ մեկից ավելի։ Աշխատատեղերի քանակը կամ ընդհանուր զբաղվածությունը գնահատվել է մոտ 1,19 միլիոն։ Մասնավոր կազմակերպություններն ապահովել են զբաղվածության 70,7 %-ը, պետական կազմակերպությունները՝ 25,7 %, մնացածը՝ ՏԻՄ-երը, ՀԿ-ները և մասնավոր գործատուները։
Վարձու աշխատողների աշխատատեղերը կազմել են զբաղվածության ավելի քան կեսը՝ 55,3 %, ինքնազբաղվածներինը՝ 26,3 %, ընտանիքի չվարձատրվող անդամները՝ 17,8 %, գործատուները՝ 0,4 %։ Աշխատատեղերի մեծամասնությունն ստեղծվել է ֆորմալ հատվածի կազմակերպություններում՝ 52,4 %, ոչ ֆորմալ (ստվերային) կազմակերպություններում՝ 37,8 %, տնային տնտեսություններում՝ 9,8 %։ 2009 թվականին զբաղվածության 52,1 %-ը (621.700 աշխատատեղ) գնահատվել է որպես ոչ ֆորմալ, որը կանանց շրջանում փոքր-ինչ ավելի է եղել, քան տղամարդկանցը՝ կազմելով համապատասխանաբար՝ 53,4 % և 51,0 %։ Ոչ ֆորմալ զբաղվածությունը գերակշռել է առավելապես գյուղ, բնակավայրերում և կազմել 82,1 %։ Քաղաքներում աշխատատեղերի միայն քառորդ մասն է եղել ոչ ֆորմալ (24,5 %)։ 2005-2009 թվականին գյուղատնտեսական ոլորտի զբաղվածությունը փոքր-ինչ նվազել է՝ կազմելով 45,2 %, շարունակ, նվազման միտում ունի նաև արդյունաբերության ոլորտի զբաղվածությունը՝ 10,6 %, իսկ ծառայությունների մատուցման ոլորտում նկատվում է զբաղվածության աճի միտում 39,3 % (2009)։ Զբաղված է 16-24 տարեկանների 10,47 %-ը, 25-34 տարեկանների՝ 20,03 %-ը, 35-54 տարեկանների՝ 49,36 %-ը, 55-64 տարեկանների՝ 14,27 %-ը, 65-ից բարձր տարիք ունեցողների՝ 5,86 %-ը (2008)։
Տյուխմենևո

Տյուխմենևո (ռուս.՝ Тюхменево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարո Մաֆյան

Կարո Մաֆյան (փետրվարի 24, 1951(1951-02-24), Քադըքյոյ, Ստամբուլի մարզ, Թուրքիա), ազգությամբ հայ երաժիշտ, կոմպոզիտոր և երաժշտական պրոդյուսեր Թուրքիայում։


== Կենսագրություն ==
Նրա երկու ծնողներն էլ լավ որակավորում ունեցող երաժիշտներ էին։ Երեքուկես տարեկանից Կարո Մաֆյանը դաշնամուրային կրթություն է ստացել՝ առաջին անգամ բեմ բարձրանալով 1955 թվականին։ 1967 թվականին ավարտել է կոնսերվատորիայի հարմոնիայի բաժինը, իսկ բարձրագույն կրթությունն ավարտել է այնտեղ 1968 թվականին։ 1969 թվականին նա Սելչուկ Բաշարի հետ ստեղծել է «İstanbul Gelişim Orchestra»-ն։ Դրանից հետո 1980 թվականին ստեղծել է «Gelişim Stüdyosu»-ը (T.N. Development Studio): Նույն թվականին նա պատրաստել է իր առաջին պրոֆեսիոնալ ալբոմը համապատասխանաբար Զերին Օզերի և Թանջու Օկանի հետ։
Հետագայում նա կարևոր դեր է ունեցել մյուզիքլներում, Թուրքիայի առաջատար երաժշտական նախագծերում։ Նա իր ձայնագրությունների մեծ մասը կատարել է «İstanbul Gelişim» ստուդիայում՝ համագործակցելով Սելչուկ Բաշարի, Ուղուր Բաշարի, Օննո Թունչի, Աթիլա Օզդեմիրօղլուի և Ասըմ Էկրենի հետ։
Կարո Մաֆյանը, 1980-ականներին ստեղծել է փոփ երաժշտության մի քանի ստեղծագործություն։ Նա ընդմիջումներով ալբոմներ էր պատրաստում փոփ երաժշտության այնպիսի հսկաների հետ, ինչպիսիք են Աժդա Պեկքանը, Բարիշ Մանչոն, Իլհան Իրեմը, Զերին Օզերը, Նուխեթ Դուրուն։


== Անձնական կյանք ==
Կարո Մաֆյանը մեծացել է Ստամբուլի Բաղդադի պողոտա փողոցում։ Նա ամուսնացած է Գյուլուզ (ծնված Բայրաքթարօղլու) Մաֆյանի հետ և ունի դուստր՝ Դամլա անունով։
Կարո Մաֆյանը ազգակցական կապ ունի հայ Հակոբ Մարթայանի (Հակոբ Դիլաչար), ինչպես նաև վերջին պալատական բժիշկ Լևոն Աշչիյանի հետ։


== Ծանոթագրություններ ==
OpenAccess

Օփըն էքսըս (անգլ.՝ OpenAccess), Si2 կոնսոռցիումի կողմից հրապարակվող, բաց ծրագրային կոդով ԷՆԱ տվյալների բազաների կառավարման համակարգ, ինտեգրալ սխեմաների ներկայացման թվային միջավայր։ Իրականցված է C++ ծրագրավորման լեզվով և տրամադրում է ԻՍ նախագծելու անհրաժեշտ ֆունկցիոնալություն՝ դինամիկ բեռնվող գրադարանների տեսքով։


== Ընդհանուր տեղեկություններ ==
ՕpenAccess ՏԲԿՀ-ն մշակվում է Si2 կոնսոռցիումի կազմի մեջ մտնող OpenAccess կոալիցիայի կողմից։
Այն տարածվում է սեփական արտոնագրի ներքո, որի առկայության դեպքում միայն գրադարանները և/կամ ելատեքստերը հնարավոր է բեռնել։
Համալսարանների և անհատ ուսանողների համար հնարավոր է ստեղծել ակադեմիկ հաշիվ, որին տրամադրվում է անվճար արտոնագիր։
Սյս տվյալների բազաների կառավարման համակարգն օգտագործում են այնպիսի ԷՆԱ գործիքներ, ինչպիսիք են virtuoso(Cadence) , CustomDesigner(Synopsys) , library creator(Nangate) , Mower(Voom) և այլն։


== Աշխատանքը բազայի հետ ==
OpenAccess տվյալների բազաի հետ հիմնականում աշխատում են C++ ծրագրավորման լեզվով, սակայն հնարավոր է աշխատել նաև տարբեր սկրիպտային լեզուներով (Perl, Ruby, TCL, Python)։
Բազայի հետ աշխատանքի հիմնական "միավորը" նախագիծն է։
Այն միարժեքորեն որոշվում է Գրադարան/Նախագծի Անուն/Նախագծի Տարբերակ/Նախագծի Տեսակ քառյակով,
ընդ որում առաջին երեք անունները օգտատերը կարող է ընտրել ըստ ցանկության, իսկ վերջինը պետք է ընտրել բազայի տրամադրած ցանկից (maskLayout, schematic...) ։
Գրադարանը նախագծերի պահոց է։ Նախագիծը կարող է ունենալ մեկից ավելի տարբերակներ։ Յուրաքանչյուր տարբերակ կարող է ունենալ տարբեր իրականացման տեսակ (ֆիզիկական, սխեմատեխնիկական, և այլն )։
Նախագծի օրինակներ՝ 

norOAgradaran/KarevorNaxagic/verjnakan/schematic
diploma_90nm/Inv/layout_placed/maskLayout
superDesignCompanyLib/Counter/layout_without_vdd/maskLayout
myOA_Lib/Nand/sch_for_sdl/schematicՀաճախ "Նախագածի տարբերակ" և "Նախագծի տեսակ" հասկացությունները պարզության համար "նույնացնում" են, օգտագործելով
միայն "Նախագածի տարբերակ" անունը այնպես, որ պարզ լինի թե նագածի ինչպիսի իրագործման (տեսակի) մասին է խոսքը։ 
Այս դեպքում նախագիծը կբնութագրվի եռյակով։
Օրինակներ՝ 

OAgradaran/sxema_himnakan/schematic
SinapsisLib/BW123_Top/layout
Lernag/IC_2812/schematic


== Պատրաստի նախագծերի բազաներ ==
Որոշ ընկերություններ և համալսարաններ ազատ տարածում են իրենց OpenAccess նախագածերի բազաները։ 

Nangate ընկերության "open cell library" բազա
Հյուսիսային Կառոլինայի պետական համալսարանի բազա
Օկլոհոմայի պետական համալսարանի բազա


== Աշխատանքի օրինակ ==
Հետևալ C++ ծրագրի աշխատանքի արդյունքում ստեղծվում է նոր գրադարան և դատարկ սխեմատեխնիկական ԻՍ նախագիծ

Այս TCL սկրիպտը արդեն պատրաստի նախագծում ստեղծում է "test123" անունով նոր հանգույց։ 


== Աղբյուրներ ==


== Արտաքին հղումներ ==
Silicon Integration Initiative, the custodian of OpenAccess
S/2003 J 9

S/2003 J 9, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականի մարտի 7-ին։
S/2003 J 9 ունի մոտ 1 կմ տրամագիծ, և պտտվում է Յուպիտերի շուրջ միջինում 23 858 000 կմ հեռավորության վրա, 752,839 օրվա ընթացքում։ Արբանյակի ուղեծրի թեքումը կազմում է 164,980° խավարածրի հարթության նկատմամբ (164,809° Յուպիտերի հասարակածի նկատմամբ), իսկ էքսցենտրիսիտետը 0,276 է։
Արբանյակը կարող է պատկանել Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
S/2003 J 9 արբանյակը այլևս չի դիտարկվել հայտնաբերման պահից, և այժմ համարվում է կորսված։


== Տես նաև ==
Յուպիտերի արբանյակներ


== Ծանոթագրություններ ==
Բուրովլյանկա (գետ)

Բուրովլյանկա (ռուս.՝ Буровлянка), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դոն գետի աջ ափին՝ 1461 կմ հեռավորության վրա։ Գետի երկարությունը 18 կմ է,ավազանի տարածքը 134 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002181
Հիդրոլոգիական ուսումնասիրությունների կոդը - 107000218
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4659) Ռոդենբերի

(4659) Ռոդենբերի (անգլ.՝ Roddenberry), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,370133 ա. մ., առավելագույնը մոտենում է 1,8375 ա. մ. հեռավորության վրա և հեռանում 2,9027 ա. մ.։ Արեգակի շուրջ մեկ ամբողջական պտույտ է կատարում 1332,78 երկրային օրվա ընթացքում, իր ուղեծրով շարժվելով միջինում 0,270113 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։
Ռոդենբերի աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4659) Ռոդենբերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ելք իրավիճակից

Ելք իրավիճակից (անգլ.՝ Lookin' to Get Out), ամերիկյան կինոկատակերգություն, որի ռեժիսորն է Հելա Էշբին։


== Սյուժե ==
Երկու խաղացողներ պարտավոր են լքել Նյու Յորքը, որովհետև նրանք պարտվել էին շատ մեծ գումար։ Նրանց գլխով հանկարծակի անցնում է մի շատ լավ միտք` այցելել խաղային մայրաքաղաք` Լաս Վեգաս, որտեղ նրանց բախտը բերում է և հաղթում են։


== Դերերում ==


== Հավելյալ տեղեկություն ֆիլմի մասին ==
Այս ֆիլմը համարվում է Անժելինա Ջոլիի դեբյուդը։
Ֆիլմը նկարահանել են 1980 թվականին, բայց հանրությանը ներկայացվել է 1982 թվականին։
Ֆիլմում նկարահանվել են իրական հայրը, մայրը և դուստրը. Ջոն Վոյթ, Մարշելին Բերտռան, Անջելինա Ջոլի։


== Ծանոթագրություններ ==
Ալաբամա լեզու

Ալաբամա լեզու, ալաբամաերեն, ալիբամու (ինքնանվանումը՝ Albaamo innaaɬiilka)՝ ամերիկյան հնդկացիական լեզու նատչեզ-մուշկոգ խմբից։ Խոսում են Տեխասի Ալաբամա-Կուշատա ցեղերը։ Մի ժամանակ այս լեզվով էին խոսում նաև Օկլահոմայի Ալաբամա-Կուասարտ ցեղական քաղաքում, բայց այժմ Օկլահոմայում ալաբամաերեն խոսացողներ չկան։ Մտնում է մուսկոգյան լեզվաընտանիքի մեջ, համարվում է ամենամոտը վերացած մուկլասա և տուսկեգի լեզուներին։ Նաև կոասատի լեզվի ազգակիցն է, իսկ հիտչիտի, չիկասո և չոկտո լեզուներին՝ հեռու ազգակից։


== Հնչյունաբանություն ==
Լեզուն ունի 14 բաղաձայն հնչյուն։

Ունի ընդամենը 3 ձայնավոր հնչյուն /i o a/, որոնք կախված ձևաբանական ենթատեքստից կարող են քթայնացվել։ Ձայնավորները տարբերվում են նաև ըստ երկարության։

Շեշտը սովորաբար ընկնում է վերջին վանկի վրա։ Գոյություն ունի նաև անկող և աճող տոների համակարգ։


== Ծանոթագրություններ ==
Առուշանյան

Առուշանյան, հայկական ազգանուն։


== Ազգանունը կրողներ ==
Ավետիս Ալեքսեյի Առուշանյան (1975-1994), ազատամարտիկ, Արցախյան ազատամարտի մասնակից։
Արթուր Առուշանյան
Արթուր Անդրանիկի Առուշանյան (1969-1994), ազատամարտիկ, Արցախյան ազատամարտի մասնակից։
Արթուր Աշոտի Առուշանյան (1993), կիոկուշինկայ ոճի կարատեիստ, Եվրոպայի և աշխարհի չեմպիոն։
Արմեն Ռաֆայելի Առուշանյան (1964-1993), ազատամարտիկ, Արցախյան ազատամարտի մասնակից։
Ալբերտ Գրիգորիի Առուշանյան (1971-1994), ազատամարտիկ, Արցախյան ազատամարտի մասնակից։
Ալյոշա Խաչատուրի Առուշանյան (1946-1992), ազատամարտիկ, Արցախյան ազատամարտի մասնակից։
Առուշ Առուշանյան (1991), պետական գործիչ։
Առուշան Առուշանյան (1953-1990), ազատամարտիկ, Արցախյան ազատամարտի մասնակից։
Բագրատ Իսահակի Առուշանյան (1903-1994), խորհրդային բանակի գեներալ-լեյտենանտ։
Բորիս Առուշանյան (1948), քաղաքական, պետական գործիչ։
Գառնիկ Ալյոշայի Առուշանյան (1965-1998), ազատամարտիկ, Արցախյան ազատամարտի մասնակից։
Գարիկ Գավրուշի Առուշանյան (1975-1994), ազատամարտիկ, Արցախյան ազատամարտի մասնակից։
Գենադի Ալբերտի Առուշանյան (1985), դերասան։
Լորենց Սուլեյմանի Առուշանյան (1935-2017), դերասան։
Հենրիկ Առուշանյան (20-րդ դար), թղթակից։
Մանվել Արամի Առուշանյան (1973-1992), ազատամարտիկ, Արցախյան ազատամարտի մասնակից։
Մարտիկ Էդուարդի Առուշանյան (1972-1993), ազատամարտիկ, Արցախյան ազատամարտի մասնակից։
Շմավոն Մինասի Առուշանյան (1903-1982), ՀԽՍՀ ԳԽ նախագահ (1954-1963)։
Ջանիկ Ալյոշայի Առուշանյան (1974-1994), ազատամարտիկ, Արցախյան ազատամարտի մասնակից։
Ռադիկ Ռաֆիկի Առուշանյան (1964), անեսթեգիոլոգ-ռեանիմատոլոգ։
Սերյոժա Սամսոնի Առուշանյան (1953-1992), ազատամարտիկ, Արցախյան ազատամարտի մասնակից։
Սլավիկ Առուշանյան (1949), Ղարաբաղյան շարժման մասնակից։
Վալերի Արշավիրի Առուշանյան (1959-1992), ազատամարտիկ, Արցախյան ազատամարտի մասնակից։
Վահագն Էդուարդի Առուշանյան (1968-1992), ազատամարտիկ, Արցախյան ազատամարտի մասնակից։
Վահան Առուշանի Առուշանյան (1917-1983), դերասան։
Վաղարշակ Բեյբուդի Առուշանյան (1948-1992), ազատամարտիկ, Արցախյան ազատամարտի մասնակից, Արցախի Հանրապետության ԳԽ պատգամավոր (1991)։
Տոլիկ Առուշանյան (1956-1992), ազատամարտիկ, Արցախյան ազատամարտի մասնակից։


== Ծանոթագրություններ ==
Սիձյոնավատե

Սիձյոնավատե (ճապ.՝ 四條畷市 Սիձյոնավատե-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 18,74 կմ², բնակչությունը՝ 56 662 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3023,59 մարդ/կմ²։


== Աշխարհագրական դիրք ==
Սիձյոնավատե քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Նեյագավա, Կատանո, Դայթո, Իկոմա քաղաքները։


== Բնակչություն ==
Քաղաքի բնակչությունը կազմում է 56 662 մարդ (2014 թվականի օգոստոսի 1-ի տվյալների համաձայն), իսկ խտությունը՝ 3023,59 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Սիձյոնավատե քաղաքը խորհրդանշող ծառ է համարվում կամֆորայի ծառը, ծաղիկ՝ Rhododendron indicum-ը։


== Ծանոթագրություններ ==


== Արտաքին հղումներ ==
Ճապոնական Սիձյոնավատե քաղաքի պաշտոնական վեբկայք(ճապոներեն)
ՈՒԵՖԱ Չեմպիոնների Լիգա 2009-2010

Չեմպիոնների Լիգա 2009–10 մրցաշրջանը Չեմպիոնների Լիգայի պատմության մեջ 55-րդն էր։ Եզրափակիչն անց է կացվել Սանտիագո Բերնաբեու մարզադաշտում, Մադրիդ, Իսպանիա։ Եզրափակիչում Ինտերը 2–0 հաշվով հաղթել է Բավարիային։


== Ծանոթագրություններ ==
Լավ, թանկագին, սիրելի, միակ

«Լավ, սիրելի, թանկագին, միակ…» (ռուս.՝ «Милый, дорогой, любимый, единственный…»), խորհրդային գեղարվեստական ֆիլմ, որը նկարահանել է ռեժիսոր Դինարա Ասանովան «Լենֆիլմ» կինոստուդիայում 1984 թվականին։ Ասանովայի վերջին ավարտված աշխատանքն է։ Ֆիլմի սկզբում և վերջում ցուցադրվում են «Странные игры» ռոք խմբի համերգի դրվագները։
Ֆիլմի պրեմիերան ԽՍՀՄ-ում տեղի է ունեցել 1985 թվականի փետրվարին։
Դինարա Ասանովան իր ֆիլմի մասին ասել է․


== Սյուժե ==
Վադիմը գնում է ճանապարհով իր ընկերոջից վերցրած մեքենայով, երբ ճանապարհի երթևեկելի մաս է վազում մի երիտասարդ աղջիկ՝ բարուրով երեխան ձեռքին։ Նրան հետապնդում է տնային հագուստով ոչ երիտասարդ մի տղամարդ։ Վադիմը աղջկան թույլ է տալիս նստել մեքենան՝ որոշելով, որ նա վիճել է ամուսնու հետ։ Իրականում Աննան գողացել է այդ երեխային և Վադիմին ներքաշում է քրեական պատմության մեջ։


== Դերասաններ ==
Դարյա Մորոզ – առևանգված երեխա, Գերոչկա / Դաշա
Օլգա Մաշնայա – Աննա
Վալերի Պրիյոմիխով – Վադիմ Սարոխտին
Լեմբիտ Ուլֆսակ – Գերման, Աննայի սիրելին
Լորա Ումարովա – Վերա
Նիկոլայ Լավրով – Սևա, Վադիմի ընկերը


== Նկարահանող խումբ ==
Սցենարի հեղինակ՝ Վալերի Պրիբիխով
Բեմադրող ռեժիսոր՝ Դինարա Ասանովա
Բեմադրող օպերատոր՝ Վլադիմիր Իլյին
Բեմադրող նկարիչ՝ Նատալյա Վասիլևա
Կոմպոզիտոր՝ Վիկտոր ԿիսինՖիլմում հնչում են նաև «Странные игры» և «Ակվարիում» խմբերի կոմպոզիցիաները։


== Մրցանակներ ==
Ֆիլմն արժանացել է Կաննի միջազգային կինոփառատոնի մասնակցի դիպլոմ (Ֆրանսիա, 1985)։


== Ծանոթագրություններ ==


== Արտաքին հղումներ ==
««Милый, дорогой, любимый, единственный…»»։ Государственный регистр фильмов։ Министерство Культуры Российской Федерации։ Վերցված է 2013-05-21  
«Милый, дорогой, любимый, единственный…» Аннотированный каталог фильмов киностудии «Ленфильм» 1918—2003
«Милый, дорогой, любимый, единственный…» на сайте «Энциклопедия отечественного кино»
««Милый, дорогой, любимый, единственный…»»։ Теле- и художественные фильмы։ Телеканал «Культура»։ Արխիվացված է օրիգինալից 2013-05-23-ին։ Վերցված է 2013-05-21  
««Милый, дорогой, любимый, единственный…»»։ Телеканал «Дом Кино»։ Վերցված է 2013-05-21
Լուովուշկա (գետ)

Լուովուշկա (ռուս.՝ Луовушка), գետ Ռուսաստանում, հոսում է Կարելական ինքնավար հանրապետությունում։ Թափվում է Տոպ-լիճ-Կովդա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000185
Հիդրոլոգիական ուսումնասիրությունների կոդը - 102000018
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գլոբալ քաղաք

Գլոբալ քաղաք (անգլ.՝ Global city, օգտագործվում են նաև համաշխարհային քաղաք (անգլ.՝ world city) կամ ալֆա քաղաք (անգլ.՝ alpha city) տերմինները), քաղաք, որը համարվում է համաշխարհային տնտեսական համակարգի կարևոր տարր։
Նման քաղաքը սովորաբար առանցքային նշանակություն ունի երկրի խոշոր շրջանների համար և դրանց վրա ունի քաղաքական, տնտեսական կամ մշակութային լուրջ ազդեցություն։ Ի տարբերություն «մետրոպոլիայի» հայեցակարգի, որը կարող է օգտագործվել նաև որոշակի ագլոմերացիայի կամ շրջանի կենտրոնի վերաբերյալ, «գլոբալ քաղաք» տերմինն իմաստ ունի միայն աշխարհի քաղաքների համակարգի շրջանակներում։ «Գլոբալ քաղաք» տերմինը առաջին անգամ օգտագործել է Սասկիա Սասենն իր The global city (1991) աշխատությունում Լոնդոնի, Նյու Յորքի և Տոկիոյի վերաբերյալ և այն հակադրել «մեգապոլիս» տերմինին։ «Համաշխարհային քաղաք» տերմինը Պատրիկ Գեդեսն օգտագործել է 1915 թվականին այնպիսի քաղաքների վերաբերյալ, որտեղ անհամաչափ մեծ թվով գործնական հանդիպումներ են անցկացվում։
Պետք է նաև հաշվի առնել, որ քաղաքների փաստացի բնակչությունը և նշանակությունը, ներառյալ գլոբալ քաղաքները, մեծապես որոշվում են իրենց ագլոմերացիաներով։


== Քաղաքների վարկանիշն ըստ կատեգորիաների ==


== Գլոբալ քաղաքների ցանկ ==
Ստորև բերված է քաղաքների վարկանիշը՝ համաձայն Լաֆբորո համալսարանին առընթեր Globalization and World Cities (GaWC) վերլուծական կենտրոնի մշակած համակարգի։
«Ալֆա++», «Ալֆա+», «Ալֆա» դասի քաղաքների ցանկը կազմվել է 2012 թվականի տվյալներով։
«Ալֆա−» դասի և հետագա դասերի քաղաքների ցանկը կազմվել է 2010 թվականի տվյալներով։ 2016 թվականի տվյալները ներկայացված են համապատասխան կայքում։


== Տես նաև ==
Մեգապոլիս


== Ծանոթագրություններ ==
Գրեկովո (Միլլերովսկի շրջան)

Անվան այլ կիրառումների համար տե՛ս՝ Գրեկովո (այլ կիրառումներ)Գրեկովո (ռուս.՝ Греково), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Սուլինսկի գյուղական համայնքի կազմի մեջ։
Բորտնիկի (այլ կիրառումներ)

Բորտնիկի, կարող է վերաբերել՝

Բորտնիկի - գյուղ Ռուսաստանի Սմոլենսկի մարզի Յարցևսկի շրջանի կազմում
Բորտնիկի - գյուղ Ուկրաինայի Վիննիցայի մարզի Տուլչինի շրջանում
Ֆրենկ Ստելլա

Ֆրենկ Ստելլա (մայիսի 12, 1936(1936-05-12)[…], Malden, Միդլսեքս շրջան, Մասաչուսեթս, ԱՄՆ), ամերիկացի նկարիչ և քանդակագործ, ով հայտնի է մինիմալիստական և հետգեղանկարչական աբստրակցիոնիզմ ոճերում։ Ստելլան ապրում և աշխատում է Լոնդոնում։


== Կենսագրություն ==
Ստելլան ծնվել է Մասաչուսետսում՝ Մալդենում։ Նրա ծնողներն ունեն իտալական ծագում։ Նրա հայրը եղել է գինեկոլոգ, իսկ մայրը ունեցել է գեղարվեստական հակումներ, հաճախել է նորաձևության դպրոց, իսկ ավելի ուշ սկսել է զբաղվել բնանկարչությամբ։
Ֆիլիպսի ակադեմիայի ավագ դպրոցն ավարտելուց հետո Ստելլան հաճախել է Փրինսթոնի համալսարան, որտեղ մասնագիտացել է պատմության բնագավառում և հանդիպել է աբստրակտ նկարիչ Դարբի Բանարդին և արվեստագետ Միշել Ֆրիդին։ Նյու Յորքի արվեստի պատկերասրահներ հաճախելը նպաստել է նրա աշխարհայացքի զարգացմանը, իսկ Ջեքսոն Պոլլոքի և Ֆրանց Քլինի աբստրակտ էքսպրեսիոնիզմը ազդել է նրա աշխատանքների վրա։ 1958 թվականին՝ ուսումն ավարտելուց հետո, Ստելլան տեղափոխվել է Նյու Յորք։ Նա ամերիկացի ամենագնահատված նկարիչներից մեկն է, ով աշխատում է ցայսօր։ Ստելլան հայտնի է աբստրակտ նկարներ ստեղծելու շնորհիվ, որոնք չեն պարունակում տեսողական խաբկանքներ կամ 20-րդ դարի հոգեբանական հիշատակումներ։
Այժմ Ստելլան ապրում է Ներքին Մանհեթենի Գրինվիչ թաղամասում (անգլ.՝ Greenwich Village), իսկ շաբաթ և կիրակի տեղափոխվում է Նյու Յորքի իր արվեստանոց։


== Արվեստ ==

Ստելլայի յուրօրինակ ոճը ձևավորվել է 1950-ական թվականի վերջերին՝ սև պատկերների շրջանում, որոնց մակերեսը լցված էր սև գծերով, որ միմյանցից բաժանվում էին սպիտակ, նեղ շերտերով։ Հենց այդ ժամանակ վարպետը կենտրոնացել էր մաքուր, բացարձակ անկերպար վիզուալությանը։ 1959 նրան ոգևորում է նյույորքցի նշանավոր արվեստաբան Լ. Կաստելին։ Շուտով՝ 1969 թվականին, հաջորդում են «այլումինե» և «պղնձե» նկարները՝ նկարված համապատասխան մետաղի երանգներով։ Բացի դրանից՝ վարպետը ավանդական ուղիղ գծերից անցում է կատարում պատկերային կտավներին՝ L, T և U տառերի տեսքով։ 1971 թվականին անդրադարձել է պատմական թեմային («Լեհական գյուղեր» շարքը)՝ այն կատարելով անառարկայական ռելիեֆով, որ հիշեցնում է փայտե սինագոգի տանիք։ 1970-ական թվականների կեսերին նա սկսեց ստեղծել առանձնապես խոշոր, թեք գծերով նկարներ՝ օգտագործելով նավաշինական նախշեր («Էկզոտիկ թռչուններ» շարք, 1976)։ Հետագայում այդ կոմպոզիցիաներին մետաղյա խողովակների և ցանցերի միջոցով հաղորդեց ռելիեֆայնություն։ Վաղ շրջանի երկրաչափական հստակ գծերը ուշ շրջանում փոխարինվեցին ավելի փափուկ և ռոմանտիկ ձևերով («Ալիքների» տարածական-եռաչափ շարք, 1985-1989)։ Ստելլայի արվեստում դրսևորվել են հետգեղանկարչական աբստրակցիոնիզմին բնորոշ առանձնահատկությունները, երբ վերանում են գեղանկարչության և դեկորատիվ արվեստի սահմանները։


== Ճանաչում ==
2009 թվականին Ֆրենկ Ստելլան պարգևատրվել է ԱՄՆ արվեստի ոլորտի ազգային շքանշանով։
2011 թվականին Քանդակագործության միջազգային կենտրոնի կողմից ստացել է մրցանակ։


== Ծանոթագրություններ ==


== Արտաքին հղումներ ==
Տեղեկություն Ֆրենկ Ստելլայի մասին
Բգլից

Բգլից, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մշո դաշտում՝ Առինջ գյուղի մոտ։


== Բնակչություն ==
1880-1914 թթ.-ին ուներ 130 տուն՝ 1000 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, այգեգործություն և երկրագործությունն էր։


== Կրթություն ==
Երեխաները կրթությունը ստանում էին Առինջ գյուղի դպրոցում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բուրիբայ

Բուրիբայ (ռուս.՝ Бурибай, բաշկիրերեն՝ Бүребай), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։ Գտնվում է Ուֆայից 509 կմ հարավ-արևելք և Ակյար շրջկենտրոնից 15 կմ հյուսիս՝ Անդրուրալյան հարթավայրում։ Մոտակայքում հոսում է Տանալիկ գետը։
2009 թվականին գրանցված տվյալներով բԲնակչությունը կազմել է 4452 մարդ։


== Պատմություն ==
Որպես գյուղ՝ հիմնադրել են Սաբիրովո գյուղի բնակիչները։ Անվանվել է գայլերով հարուստ տարածքի պատճառով (Բաշ. «bure» - գայլ, «bay» - հարուստ)։ Մեկ այլ վարկածի համաձայն՝ անունը ծագել է Բուրեբայ անձնական անունից։ 
ՌԽՖՍՀ Գերագույն խորհրդի նախագահության 1938 թվականի դեկտեմբերի 4-ի «Բաշկիրական ԻԽՍՀ Խայբուլինսկի շրջանի Բուրիբայ գյուղը բանվորական ավան դասակարգելու մասին» հրամանագրով Բաշկիրական ԻԽՍՀ Խայբուլինսկի շրջանի Բուրիբայ գյուղը վերագրվել է բանվորական ավանների կատեգորիային՝ պահպանելով իր նախկին անվանումը։ Բուրիբայ բանվորական ավանի սահմաններում ներառվել են Յուշա, Պյատիլետկա, Սիբաևո, Ռուդնիկ բնակավայրերը և Ակյար հացահատիկի սովխոզի կենտրոնական կալվածքը։


== Աշխարհագրական դիրք ==
Հեռավորությունը՝ 

Շրջանի կենտրոն (Ակյար)՝ 12 կմ,
Մոտակա երկաթուղային կայարան (Սարա)՝ 66 կմ։


== Նշանավոր մարդիկ ==
Բարի Գալեևիչ Իլյասով  (հունիսի 13, 1939) - ինժեներ-էլեկտրիկ, Բելառուսի Հանրապետության Գիտությունների ակադեմիայի թղթակից անդամ (2006), տեխնիկական գիտությունների դոկտոր (1983), պրոֆեսոր (1985), գիտության և տեխնիկայի վաստակավոր գործիչ։ Ռուսաստանի Դաշնություն (1994) և Բելառուսի Հանրապետություն (1990), Ռուսաստանի Դաշնության բարձրագույն մասնագիտական կրթության պատվավոր աշխատող (2007), ԽՍՀՄ գյուտարար (1985), ԲՍՍՀ վաստակավոր գյուտարար (1980):


== Ձեռնարկություններ ==
«Բուրիբաևսկի ԳՕԿ» ՓԲԸ
Բուրիբաևսկայա ՋԷԿ-ը Ռուսաստանի ամենամեծ արևային էլեկտրակայաններից մեկն է՝ 20 ՄՎտ հզորությամբ


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Ավերբախի հուշարձան

Միխայիլ Ավերբախի հուշարձան (ռուս.՝ Памятник Михаилу Авербаху), հուշարձան Մոսկվայում, որը նվիրված է խորհրդային ակնաբույժ պրոֆեսոր Միխայիլ Ավերբախին, որը հիմնադրել և երկար ժամանակ եղել է Ալեքսեևյան աչքի հիվանդանոցի տնօրենը (այժմ՝ Մոսկվայի Հելմհոլցի անվան աչքի հիվանդությունների գիտահետազոտական ինստիտուտ)։


== Պատմություն ==
1952 թվականին, Ժողովրդական կոմիսարների խորհրդի որոշման համաձայն, բժշկի հուշարձանը կանգնեցրել են հիվանդանոցի բակում, իսկ հանդիսավոր բացումը տեղի է ունեցել նույն թվականի հունիսի 29-ին, արարողությանը ներկա էին կլինիկայի բազմաթիվ աշխատակիցներ։


== Նկարագրություն ==
Եռաստիճան հիմքի վրա տեղադրված վարդագույն ողորկ գրանիտից պատրաստված պատվանդանին տեղադրված է բժշկի կիսանդրին։ Պատվանդանի վրա արված է հետևյալ մակագրությունը. «Ակադեմիկոս Մ. Ի. Ավերբախ, 1879-1944»։


== Հեղինակներ ==
Նախագծի հեղինակների են քանդակագործ Սերգեյ Մերկուրովը և ճարտարապետ Իսիդոր Ֆրանցուզը։
1960 թվականին արձանը վերցվել է պետության պահպանության տակ և ճանաչվել համամիութենական նշանակության հուշարձան։ 2007 թվականին նրան շնորհվել է մշակութային ժառանգության օբյեկտի կարգավիճակ։


== Ծանոթագրություններ ==


== Գրականություն ==
Белявский М. Т. Их имена увековечены в Москве: Учёные и питомцы Московского университета. — М.: Издательство Московского университета, 1980. — 121 с.
Кожевников Р. Памятники и монументы Москвы. — М.: Московский рабочий, 1976. — 167 с.
Родинов Ю. По Москве: краткий путеводитель. — М.: Московский рабочий, 1958. — 638 с.
Том 14. Искусство первой трети XIX века / Стернин  Г. Ю. — М.: Северный паломник, 2011. — ISBN ISBN 978-5-98287-025-4
Федосюк Ю. А. Москва в кольце Садовых. Путеводитель. — М.: Астрель, 2017. — 1023 с. — ISBN 5457208672, 9785457208674
Шокарев С., Вострышев М. Вся Москва от А до Я. — 2018. — ISBN 5041013799, 9785041013790
Նովոմարևկա (Տացինսկի շրջան)

Անվան այլ կիրառումների համար տե՛ս՝ Նովոմարևկա (այլ կիրառումներ)Նովոմարևկա (ռուս.՝ Новомарьевка), գյուղ Ռուսաստանի Ռոստովի մարզի Տացինսկի շրջանում։ Մտնում է Վերխնեօբլիվսկի գյուղական համայնքի կազմի մեջ։
Բնակչությունը կազմում է 70 մարդ։
Մալքոլմ Մաքդաուել

Մալքոլմ Մաքդաուել (անգլ.՝ Malcolm McDowell, իրական անունը` Մալքոլմ Ջոն Թեյլոր (Malcolm John Taylor), հունիսի 13, 1943(1943-06-13), Horsforth, Սիթի օֆ Լիդս, Արևմտյան Յորքշիր, Միացյալ Թագավորություն), թատրոնի և կինոյի անգլիացի դերասան, ում ճանաչում են բերել վառ արտահայտված, հաճախ նաև դաժանությամբ աչքի ընկնող բացասական դերերը։ «Տղամարդու լավագույն դերակատարման» և «Լավագույն դերասան» անվանակարգերում ներկայացվել է «Ոսկե գլոբուս» և «Սատուրն» մրցանակների։ 2012 թվականին արժանացել է աստղի` Հոլիվուդյան փառքի ծառուղում, իսկ 2014 թվականին արժանացել է «Սատուրն» մրցանակին` ստեղծագործական կյանքում ունեցած ձեռքբերումների համար։


== Կենսագրություն ==
Մալքոլմ Մաքդաուելը ծնվել է Լիդսում` բարապանի ընտանիքում։ Պատանի տարիքում աշխատել է որպես շրջիկ առևտրական։ Դերասանի վարպետության դասընթացներն ավարտելուց հետո, խաղացել է գավառական թատրոններում։ 1964 թվականին ընդգրկվել է Շեքսպիրյան թագավորական թատրոնի դերասանական կազմի մեջ, իսկ 1965 թվականին աշխատել է հեռուստատեսությունում։ 1968 թվականին նկարահանվել է ռեժիսոր Լինդսեյ Անդերսոնի «Եթե» կինոնկարում, իսկ ավելի ուշ, նույն ռեժիսորի «Օ, երջանիկ» (1973 թ.) ֆիլմում։
Մալքոլմ Մաքդաուելին իրականում ճանաչում բերեց 1971 թվականին նկարահանված, Սթենլի Կուբրիկի «Լարովի նարինջ» կինոնկարը, որտեղ նա կերտել էր անչափահաս չարագործ Ալեքսի դերը։ Այդ ֆիլմից հետո նրան մշտապես առաջարկում էին բացասական կերպարներ։ Այդպիսի դերերից էին նաև Հին Հռոմեական անմիտ կայսր Կալիգուլայի դերը` Տինտո Բրասի «Կալիգուլա» (1979 թ.) կինոնկարում, խորհրդային մոլագար մարդասպանի դերը Դևիդ Գրեկոյի «Էվիլենկո» (2004 թ.) ֆիլմում և այլն։ Մալքոլմ Մաքդաուելը նկարահանվել է նաև Կարեն Շահնազարովի «Արքայասպանը» (1991 թ.) կինոնկարում, կատարելով արքայասպան Յակով Յուրովսկու դերը։
1970-1980-ական թվականներին Մալքոլմ Մաքդաուելի կարիերան հանկարծակի անկում ապրեց։ Հիմնականում նա խաղում էր ոչ մեծ դերեր։ Բացառություն էր 1979 թվականին նկարահանված «Անցում» կինոնկարը, որտեղ նա կատարում էր ՍՍ-ական ֆոն Բերկովի գլխավոր բացասական դերը։ 1982 թվականին նա նկարահանվել է Փոլ Շրեդերի «Մարդիկ-կատուներ» կինոնկարում, իսկ 1990-ական թվականներին, Ջոն Ռիս Դևիսի և Մարկ Հեմիլի հետ միասին, խաղացել է Երկրի տիեզերական նավատորմի մարշալ Ջեֆրի Տոլուինի դերը` FMV-հոլովակներում, որոնք նախատեսված էին «Wing Commander III: Heart of the Tiger» (1993 թ.) և «Wing Commander IV: The Price of Freedom» (1995թ.) խաղերի համար։ Հայտնի է նաև նրա դերը «Լեքս» (1996 թ.) հեռուստասերիալում։
Ներկայումս Մալքոլմ Մաքդաուելը աշխատում է ամերիկյան հեռուստատեսությունում։


== Անձնական կյանքը ==
1975-1980 թվականներին Մալքոլմ Մաքդաուելը ամուսնացած է եղել դերասանուհի Մարգո Բեննեթի հետ, իսկ 1980-1990 թվականներին` ամերիկյան դերասանուհի Մերի Ստինբյորգենի հետ և ունեցել երկու երեխա, դուստրը` Լիլի Ամանդան և որդին, այժմ ռեժիսոր և պրոդյուսեր Չարլի Մաքդաուելը։
1991 թվականին Մալքոլմ Մաքդաուելը ամուսնացել է երրորդ անգամ` Քելլի Կուհրի հետ, ով 24 տարով փոքր էր իրենից։ Նրանք ունեցել են երեք որդի։
Հայտնի դերասան Ալեքսանդր Սիդդիգը, Մալքոլմ Մաքդաուելի զարմիկն է։


== Մասնակի ֆիլմագրությունը ==


== Ծանոթագրություններ ==